**ԱՄՓՈՓԱԹԵՐԹ**

«Հայաստանի Հանրապետության կառավարության 2019 թվականի դեկտեմբերի 12-ի թիվ 1830-Լ որոշման մեջ փոփոխությունՆԵՐ կատարելու մասին» ՀՀ կառավարության որոշման նախագծի վերաբերյալ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆՆԵՐԻ ՄԱՍԻՆ

|  |  |  |
| --- | --- | --- |
| 1. ՀՀ էկոնոմիկայի նախարարություն | | 15.06.2021թ. |
| 01/8334-2021 |
| 1. Առաջարկություններ և դիտողություններ չկան: | Ընդունվել է: | |
| 2. ՀՀ ֆինանսների նախարարություն | | 23.06.2021թ. |
| 01/2-3/10011-2021 |
| Ս.թ. հունիսի 2-ի Ձեր թիվ 01/2-1/33246-2021 գրությամբ ներկայացված՝ «Հայաստանի Հանրապետության կառավարության 2019 թվականի դեկտեմբերի 12-ի թիվ 1830-Լ որոշ­ման մեջ փոփոխություն կատարելու մասին» ՀՀ կառա­վա­րու­թյան որոշման նախագծի (այսուհետ՝ Նախագիծ) վերաբերյալ հայտնում ենք հետևյալը:  ՀՀ կառավարության 2020 թվականի դեկտեմբերի 24-ի «Հայաստանի Հան­րապե­տու­թյան կառավարության 2019 թվականի դեկտեմբերի 12-ի թիվ 1830-Լ որոշման մեջ փոփո­խու­թյուն­ներ կատարելու մասին» թիվ 2140-Լ որոշմամբ փոփոխություններ են կատար­­­վել ՀՀ կառա­վարության 2019 թվականի դեկտեմբերի 12-ի «Հայաստանի Հանրա­պե­տու­­թյան պետա­կան եկամուտների կոմիտեի 2020-2024 թվականների զարգացման և վար­չա­­­րարության բարելավման ռազմավարական ծրագիրը հաստատելու մասին» թիվ 1830-Լ որոշ­­­ման մեջ, իսկ որոշման հավելվածը (Հայաստանի Հանրապետության պետական եկամուտների կոմիտեի զար­գացման և վարչարարության բարելավման ռազ­մա­վա­րական ծրա­­գիրը (այսուհետ՝ Ծրա­գիր)) շարադրվել է նոր խմբագրությամբ:  ՀՀ կառավարության 2020 թվականի դեկտեմբերի 24-ի թիվ 2140-Լ որոշման նախա­գծա­­յին փուլում, մասնավորապես, ՀՀ ֆինանսների նախարարության 2020 թվականի հունիսի 22-ի թիվ 01/2-3/9284-2020 գրությամբ ՀՀ ֆինանսների նախարարությունը ներ­կա­յա­ցրել է բազմաթիվ դիտո­ղու­թյուններ և առա­ջար­կություններ, նշել է խնդիրներ և կատարել է դիտարկումներ: ՀՀ ֆինանս­ների նախա­­րարության կողմից ներ­կա­յացված առա­ջար­կու­թյուն­ներից որևէ մեկը չի ընդուն­վել, խնդիր­­­ները և դիտարկումները հաշվի չեն առնվել: Ընդ որում, նախկինում ներ­կա­յացված ամփո­­­­­փաթերթի ուսում­նա­սիրու­թյան արդյու­նքում մեր դիտար­կումների վերա­բեր­յալ ՀՀ պետա­­­­­­կան եկա­մուտ­ների կոմիտեի կող­­մից ներ­կա­յացված հակա­փաստարկներն ու դիտար­կում­­ներն առաջացնում էին մի շարք հար­­ցեր, քանի որ դրանք անհաս­կանալի էին:  Վերոգրյալի կապակցությամբ, հայտնում ենք, որ Նախագծի պարագայում նույն­պես արդիական են մեր կողմից ներկայացված խնդիրները և դիտարկումները: Մասնավորապես.   1. Հայտնել ենք, որ ճիշտ չէ առանց նախորդ ռազմավարության իրա­գործ­ման արդյունք­­­ները հասկանալու, յուրաքանչյուր տարի նոր ռազ­մա­վա­րություն հաստատել, քանի որ հնա­րա­վո­րու­թյուն է ստեղ­ծվում այս կամ այն հիմ­նա­վո­րումներով անընդհատ փոխել նախորդ ռազ­մա­վարու­թյամբ ամրա­գրված միջոցառումների իրականացման ժամկետները (օրինակ, ոչինչ չի խանգարի յուրա­քան­չյուր տարի հաստատվող ռազմավարությամբ փոխել նախորդ ռազ­­մա­վա­ր­ությամբ առա­­ջիկա տարվա համար նախա­տես­ված միջոցառումների կատար­ման ժամ­կետները), ինչը չի կարող բխել ռազ­մա­վա­րական փաստաթղթի նպա­տա­կա­դրումներից, քանի որ ենթադր­վում է, որ նշյալ ռազմավարական փաստա­թուղթը ՀՀ պետա­կան եկա­մուտ­ների կոմիտեի զար­գաց­ման տես­լա­կանն ամրագրող փաստաթուղթ է։ Հետևաբար, կարծում ենք, որ այն պետք է լինի հնա­­րավորինս կայուն, իսկ փոփո­խու­թյուն­ները պետք է պայ­մա­նա­վոր­ված լինեն այն ավելի կատարյալ դարձնելու նպա­տա­կա­դրում­նե­րով, որպեսզի հնարավոր լինի 5 տարի հետո խոսել հարկային և մաքսային վար­չա­րա­րու­թյան նոր մակարդակի մասին:   Արդյունքում, նախկինում ներկայացված նախագծով սահմանվել է, որ Հայաստանի Հան­րա­­պետու­թյան պետական եկամուտների կոմիտեն մինչև յուրաքանչյուր տարվա հուլիսի 1-ը վերանայելու է գործող ռազմավարական ծրագիրը և Հայաստանի Հանրապետության կառա­վա­­­րության հաս­տատ­մանն է ներկայացնելու գործող ռազ­մա­վարական ծրագրում փոփո­խու­թյուն­ներ և (կամ) լրա­ցում­ներ կատարելու մասին Հայաս­տանի Հանրապետության կառավա­րու­­թյան որոշման նախա­գիծ: Նշյալ դրույթն այնուհետև ամրագրվել է ՀՀ կառա­վա­րու­թյան 2019 թվականի դեկտեմբերի 12-ի թիվ 1830-Լ որոշ­­­ման մեջ:  Վերոգրյալի կապակցությամբ, հայտնել ենք, որ առաջարկվող մոդելի պարագայում նույն­­­­պես արդիական են մեր կողմից ներկայացված խնդիրները և դիտարկումները: Այս առո­ւ­­մով, գտնում ենք, որ ռազմավարությունը պետք է լինի հնարավորինս կայուն, իսկ հնա­րա­վոր փոփո­­խու­­թյուն­ները ոչ թե պետք է յուրաքանչյուր տարի պարտադիր կատարվեն, այլ բացա­ռիկ դեպ­քե­րում՝ ըստ հիմնավորված անհրաժեշտության:  Ներկայացված Նախագծով, սակայն, առաջարկվում է ամբողջությամբ խմբագրել ՀՀ կառա­վա­րու­թյան 2019 թվականի դեկտեմբերի 12-ի թիվ 1830-Լ որոշ­­ման 1-ին կետով հաս­տատ­ված հավելվածը՝ Ծրա­գիրը, և կատարել էական փոփո­խություններ: Ուստի, նախկինում մեր կողմից կատարված վերոնշյալ դիտարկումը շարունակում է ամբողջությամբ արդիական մնալ: | Հարկ է նշել, որ յուրաքանչյուր տարի հաստատվում է ոչ թե նոր ռազմավարություն, այլ 2019թ.-ին ընդունված ռազմավարական ծրագրում յուրաքանչյուր տարի, անհրաժեշտությունից ելնելով, կատարվում են որոշակի փոփոխություններ: Ռազմավարական ծրագրում կատարվող փոփոխությունները պայմանավորված են ռազմավարական ծրագիրն առավել բարելավելու, ժամանակի մարտահրավերներին համահունչ նոր գործողություններ սահմանելու կամ փոփոխություններ կատարելու հիմնավորված անհրաժեշտությամբ: Ինչ վերաբերում է ՀՀ ֆինանսների նախարարության կողմից ներկայացված առաջարկություններին, որոշ առաջարկություններ ընդունվել են, որոնք արտացոլված են գործող ռազմավարական ծրագրում, ամփոփաթերթի տեսքով ներկայացվել են այդ առաջարկությունների վերաբերյալ ՊԵԿ դիրքորոշումները, դրանք քննարկվել են տարբեր հարթակներում, և կայացվել են համապատասխան որոշումներ, որոնք արտացոլված են գործող ռազմավարական ծրագրում:  Ռազմավարական ծրագրի այս նախագծով, ի թիվս այլ փոփոխությունների, փոփոխություններ են կատարվում՝   1. ծրագրով սահմանված գործողությունների չափելի ցուցանիշներում՝ դրանք համահունչ դարձնելով ծրագրերի կազմման համար միջազգային պրակտիկայում ներկայացվող պահանջներին, որպեսզի ծրագրով նախատեսված արդյունքները վերջնաժամկետում առավել կառավարելի ու չափելի լինեն, 2. սահմանվում են նոր գործողություններ, 3. հանվում են 3 գործողություններ, որոնք ռազմավարական ծրագրի ընդունման առաջին տարում արդիական էին, ուղղված էին մի խումբ խնդիրների լուծմանը, սակայն ժամանակի ընթացքում, որոշակի հանգամանքներով (օրենսդրական փոփոխությունների արդյունքում որոշ պահանջների վերացում, պետական մարմինների մակարդակով ընդհանուր համակարգերի ներդրում, որով պայմանավորված ՊԵԿ-ի համար առանձին համակարգի ներդրման անհրաժեշտությունը վերանում է և այլն) պայմանավորված՝ այդ գործողություններն արդեն արդիական չեն: Նշված հանգամանքներով էլ պայմանավորված է ռազմավարական ծրագրում փոփոխությունների կատարման անհրաժեշտությունը, որպեսզի արդեն իսկ սահմանված այս կամ այն գործողության ուղղությամբ աշխատանքների կատարումը պարտադիր չլինի այն դեպքում, երբ օբյեկտիվ հանգամանքներով (որոնք, ի դեպ, այդ գործողությունների պլանավորման փուլում հնարավոր չէ կանխատեսել) պայմանավորված՝ անհրաժեշտ է այդ գործողությունները հանել կամ դրանց փոխարեն սահմանել նոր գործողություններ:   Ինչ վերաբերում է գործողությունների իրականացման վերջնաժամկետների փոփոխմանը, հարկ է նշել, որ այս նախագծով ժամկետների փոփոխություններն ուղղված են.   1. վերջնաժամկետների կրճատմանը (առավել սեղմ ժամկետների սահմանմանը), 2. մի խումբ գործողություններ կատարվել են սահմանված վերջնաժամկետում, սակայն այդ գործողությունների շրջանակներում նախատեսվում է իրականացնել նոր աշխատանքներ (առավել ընդլայնել ի սկզբանե պլանավորված արդյունքները, աշխատանքները), 3. մեկ միջոցառման կատարման վերջնաժամկետը 31.12.2021թ.-ի փոխարեն երկարաձգվում է մինչև 31.03.2022թ., քանի որ այդ գործողության շրջանակներում նախատեսվող աշխատանքները (գործընթացի ավտոմատացում) կախված են իրավական ակտում նախաձեռնված փոփոխության ընդունումից, ինչը շահագրգիռ մարմինների կարծիքների ստացմամբ, ապա՝ ամփոփմամբ պայմանավորված, երկարաձգվում է, 4. ընդհանուր առմամբ, հաշվի առնելով 2020թ. համավարակն ու պատերազմական գործողությունները, կարծում ենք ծրագրի առանձին միջոցառումների, ինչպես նաև ժամկետների վերանայումը պետք է ընդունելի լիներ: | |
| 1. Հայտնել ենք, որ Ծրագրով նախատես­վում է ներդնել ֆիզիկական անձանց եկա­մուտ­ների և ծախ­սերի ինքնահայտարարագրման ավտոմատացված համակարգ: Ծրա­գրի շրջա­­նակ­­ներում նախա­տես­վում է մշակել օրենսդրական նախաձեռնությունների փաթեթ, որով կնա­­­խատեսվի ֆիզի­կա­կան անձանց եկամուտների հետ մեկտեղ, ծախսերի (օրի­նակ, կրթու­թյան, առողջապահության, առևտրի և ծառայությունների ոլորտներում կատար­­­ված ծախ­­­սերի) հայտա­րա­­րագրում և որոշակի տոկոսով դրանց նվազեցում՝ տվյալ տարում ստաց­­ված համա­խառն եկա­մտից:   Այս առումով, հայտնել ենք, որ ՀՀ ֆինանսների նախարարության կողմից մշակվել է ՀՀ հար­կային օրենսգրքում լրացումներ և փոփոխություններ նախատեսող նախագիծ, որով արդեն իսկ նախատեսվում է ներդնել ֆիզիկական անձանց եկամուտների համատարած հայ­­տա­րա­րա­գրման համակարգ: Նախատեսվում է ՀՀ պետական եկա­մուտ­ների կոմի­տեի հետ համագոր­ծա­կ­ցու­թյամբ լրամշակել այդ նախագիծը և սահմանված կար­գով ներ­կա­յաց­նել Կառավարության ու Ազգային Ժողովի քննարկմանը:  Հաշվի առնելով վերոգրյալը՝ առաջարկել ենք միջոցառումը հանել Ծրագրի նախա­գծից կամ դրա շրջանակներում նախատեսել այն ծրագրային լուծումների իրա­կա­նա­ցումը, որոնք անհրա­ժեշտ են լինելու համակարգի գործունեությունն ապահովելու համար:  Ներկայացված Նախագծով վերոնշյալ առաջարկությունը նույնպես չի ընդունվել, հետևա­­բար, այս մասով նույնպես ՀՀ ֆինանս­ների նախա­­րարության դիտար­կումը շարու­նա­կում է արդիական մնալ: | Հարկ է նշել, որ ռազմավարական ծրագրում նշված գործողությունն ուղղված է ֆիզիկական անձանց եկամուտների և ծախսերի ինքնահայտարարագրման ավտոմատացված համակարգի՝ համապատասխան ծրագրային ապահովման ներդրմանը, ինչը և նշված է առաջարկության մեջ: Ինչ վերաբերում է օրենսդրական փոփոխությանը, այո՝ ՊԵԿ և Ֆինանասների նախարարության համագործակցությամբ պետք է մշակվեն օրենսդրական փոփոխությունների նախագիծն ու դրանից բխող համապատասխան ենթաօրենսդրական ակտերը, որոնց համապատասխան կգործի այդ համակարգի ծրագրային ապահովումը: Ուստի, ռազմավարական ծրագրից նշված գործողությունը հանելու անհրաժեշտություն չկա: | |
| 1. Առաջարկվել էր հարկային վարչարարության արդյունավետության գնահատման տեսան­­կ­­յունից կարևորել հարկային ճեղքի (հատկապես վարչարարության ճեղքի) կրճատ­ման շարունակական ապահովումը և ռազմավարությունում արտացոլել հարկային պոտեն­ցիալի և ճեղքի գնահատականների առկայության պարագայում հարկային ճեղքի շարու­նա­կա­կան նվազեցման նպատակադրումը՝ որպես հարկային վարչարարության արդյունա­վե­տու­­թյունը բնութագրող ցուցանիշ: Այս առաջարկը չէր ընդունվել ՀՀ պետական եկա­մուտ­ների կոմիտեի կողմից՝ հետևյալ հիմ­նա­վոր­մամբ. «Ծրագրի նախագծում առաջարկվող միջո­ցառ­ման՝ «2.2.6 Հարկային պոտենցիալի, ստվերի և հարկային ճեղքի գնահատում և մեթո­դա­­բա­նու­թյան կատարելագործում» միջոցառմամբ նախատեսվում է մշակել և ներդնել տնտե­­սու­թյան հարկունակ ոլորտներում ոլոր­տա­յին ստվերի և հարկային պոտենցիալի գնա­հա­տ­ման արդի մեթոդաբանության և ծրա­գրային լուծումների հիման վրա գործող համա­կարգ, որից հետո նոր հնարավոր կլինի իրա­կա­նացնել պարբերական գնահատումներ: Այս փուլում որպես հար­կային վարչարարության արդյու­նավետությունը բնութագրող ցուցա­նիշ­ներ ծրագրում թիրա­­խավորվել են Հարկեր/ՀՆԱ ցուցա­նիշը և վարչարարության արդյու­նա­վե­­տու­թյան գոր­ծա­­կիցը (ընթացիկ ծախս/հավա­քա­գրված եկամուտ հարաբերակցությունը), որոնց բարե­­լա­վումն իրենց հերթին հան­գեցնելու են վար­չարարական ճեղքի նվազեցմանը: Վար­­չա­րա­րա­կան ճեղքի նվազեցման նպա­տա­կա­դրմանը հնարավոր կլինի անդրադառնալ այն գնա­հա­տե­լուց և գնահատման համակարգը ներ­դնելուց հետո միայն»:   Հաշվի առնելով այն հանգամանքը, որ ՀՀ պետական եկամուտների կոմիտեն արդեն իսկ իրականացրել է ԱԱՀ-ի գծով հար­կային պոտենցիալի և ճեղքի ոլորտային գնահատում՝ առա­ջարկում ենք Նախագծով փոփոխվող Ծրագրում ներա­ռել հարկային վարչարարության ճեղքի (առնվազն ԱԱՀ մասով) շարունակական նվազ­ման նպատակադրումը, այդ նպա­տա­կին հասնելուն ուղղված աշխատանքների նկարագ­րու­թյունը և ժամկետները: | Ինչ վերաբերում է 2020թ. ԱԱՀ հարկային ճեղքի գնահատմանը և ռազմավարության մեջ այդ գնահատման արդյունքներին անդրադառնալուն, հարկ է նշել, որ դա նպատակահարմար չենք համարում, քանի որ ռազմավարական ծրագրով ՊԵԿ-ը նպատակադրված է ԱՄՀ հետ համագործակցությամբ ներդնել ԱԱՀ, շահութահարկի և եկամտային հարկի հարկային ճեղքի գնահատման համակարգ: ԱՄՀ-ի հետ ԱԱՀ-ի հարկային ճեղքի գնահատման մասով աշխատանքները ներկայումս ընթացքում են, իսկ շահութահարկի և եկամտային հարկի հարկային ճեղքի գնահատման մասով աշխատանքները նախատեսվում են իրականացնել հաջորդ տարի, որից հետո այդ աշխատանքները շարունակական բնույթ կկրեն, ուստի ռազմավարական ծրագրում հարկային ճեղքի շարունակական աշխատանքներն առանձին ընդգծելու անհրաժեշտություն չենք տեսնում: Այդ վերլուծական աշխատանքների արդյունքում նախատեսվում է բացահայտել կարգապահական ռիսկերը և ռիսկային հարկ վճարողների խմբերը կամ գործունեության ոլորտները, որոնց ուղղությամբ, ՊԵԿ-ում հաստատված հարկային կարգապահության բարելավման ռազամավարության համաձայն, նախատեսվում է մշակել կարգապահության բարելավման ծրագրեր և կրճատել ստվերը, ինչն արտացոլված է նաև ռազմավարական ծրագրի 2.1.9 գործողության մեջ: Նշված կարգապահական ծրագրերում նախատեսվող՝ ՊԵԿ կողմից իրեն վերապահված լիազորությունների շրջանակներում իրականացվող ընթացիկ միջոցառումները (ստուգումներ, ուսումնասիրություններ, ծանուցումներ, իրազեկումներ և այլն) նմանատիպ գերակա ռազմավարական փաստաթղթերում մանրամասնելու անհրաժեշտություն չենք տեսնում:  Վարչարարական ճեղքի նվազեցման նպատակադրումն արտացոլված է ռազմավարական ծրագրում ներկայացված հանրկեր/ՀՆԱ ցուցանիշում և վարչարարության արդյունավետության գործակցում, ինչպես նաև առանձին գործողություններում, դրանց ակնկալվող արդյունքներում և չափելի ցուցանիշներում: | |
| 1. Առաջարկվել էր Ծրագրում արտացոլել նաև հարկային պոտենցիալի և ճեղքի ուղղու­թյամբ արդեն իսկ իրականացված աշխատանքները և դրանց գծով արդյունքները: Սակայն, ինչպես 2021-2025, այնպես էլ 2022-2026 թվականների ռազմավարություններում հարկային պոտեն­ցիալի և ճեղքի գնահատման աշխատանքների վերաբերյալ տեղեկատվություն արտա­­­­­ցոլված չէ, մինչդեռ, ինչպես նշվել է վերևում, հայտնի է, որ ՀՀ պետական եկա­մուտ­ների կոմի­տեի կողմից իրա­կա­նաց­վել են ԱԱՀ-ի գծով հարկային ճեղքի և պոտենցիալի ոլոր­տա­յին գնա­հատականներ: Ավե­լին, չկա նաև առաջիկա տարիներին հարկային պոտեն­ցիալի և ճեղքի գնա­­հատման գծով նախատեսված աշխատանքների վերաբերյալ տեղե­կատ­վու­թյունը (Ծրա­գրի 2.2.6. գործողությամբ նշված է «կատարելագործել ավելացված արժեքի հարկի, շահու­թա­հարկի և եկամտային հարկի ոլորտային ստվերի և հարկային պոտենցիալի գնա­­հատման մոդելը, հնա­րավորության դեպ­քում՝ Արժույթի միջազգային հիմնադրամի օժան­դա­կությամբ» գոր­­ծո­ղու­թյունը, սակայն նախատեսվող աշխատանքների և ժամ­կետ­ների վերա­­բերյալ հստակ տեղեկատվություն ներկայացված չէ): Հետևաբար, այս մասով ՀՀ ֆինանս­­ների նախա­­­րարության դիտար­կումը մնում է արդիական, քանի որ անհրաժեշտ է ներ­­կայացնել, թե ինչ փուլում են գտնվում ներկա աշխա­տանք­ները, ինչ արդյունքներ են ակն­կալ­­վում և առա­ջիկա տարիներին նախատեսված միջո­ցա­ռումներն ինչ նոր արդյունքներ են արձա­նա­գրելու: | Այն հարցին, թե ինչ արդյունքներ են ակնկալվում առաջիկա տարիներին, այդ մասով տեղեկատվություն ներկայացված է 2.2.6 գործողության մեջ: Ինչ վերաբերում է արդեն կատարված աշխատանքների վերաբերյալ տեղեկատվությանը, ապա ՀՀ կառավարության 12.12.2019թ. թիվ 1830-Լ որոշման համաձայն՝ 2020թ. ընթացքում ռազմարական ծրագրի ուղղությամբ կատարված աշխատանքների վերաբերյալ հաշվետվությունը 05.04.2021թ. թիվ 01/2-1/19454-2021 գրությամբ ներկայացվել է ՀՀ կառավարություն, որտեղ ներկայացված են նաև ԱԱՀ հարկային ճեղքի գնահատման արդյունքները: | |
| Միաժամանակ, Նախագծի վերաբերյալ հայտնում ենք նաև հետևյալը:   1. Նախագծով առաջարկվող փոփոխության արդյունքում 2021-2025 թվականների ռազ­­մա­վարական ծրագրի բյուջեն կազմում է շուրջ 20.8 միլիարդ ՀՀ դրամ, որն, ըստ Նախագծին կից ներկայացված տեղեկանքի, ամբողջությամբ կփոխհատուցվի Ծրագրի իրականացմամբ վար­չարարության բարելավման, ինչպես նաև կամավոր կար­գա­պա­հու­թյան մակարդակի բար­ձ­րացման արդյունքում հավաքագրվող լրացուցիչ եկամուտներով: Ընդ­հա­­նուր առմամբ, Նախագծով ներկայացված տարբերակը գերազանցում է գործող որոշ­մամբ հաս­տատված բյուջեն շուրջ 1.2 մլրդ դրամով, ինչը պայմանավորված է որոշ միջո­ցա­ռում­ների գծով պահանջ­վող ծախսերի փոփոխությամբ, ինչպես նաև Նախագծում մի շարք նոր միջո­ցա­ռումներ ներա­ռելու հանգամանքով: Ընդ որում, փոփոխվել են նաև ըստ տարի­ների պահանջվող գումար­ների չափերը: Մաս­նա­վո­րապես, 2022 թվականի համար Նախա­գծով նախատեսված միջո­ցա­ռումների ծախսը կազ­մում է շուրջ 8.2 մլրդ դրամ (գործող ռազ­մա­­վարությունից շուրջ 2.0 մլրդ դրամով ավելի):   Այս կապակցությամբ, հայտնում ենք, որ 2022-2024 թվականների միջնաժամկետ հայ­տում ներառվել են Ծրագրով նախատեսված մի շարք միջոցառումներ՝ որպես նոր նախա­ձեռ­­­նու­­թյուններ, ընդամենը 6,472.0 մլն դրամի չափով: Նախատեսվում է նշված նախա­ձեռ­նու­­թյուն­ները դիտարկել որպես առաջնահերթություն, և ՀՀ 2022 թվականի պետա­կան բյուջեում լրացուցիչ ֆինանսական միջոցների առկայության պայմաններում դրանց ֆինան­սա­­վորումն իրականացնել առաջնահերթ կարգով:  Հաշվի առնելով ՀՀ վարչապետի մոտ 2021 թվականի հունվարի 29-ին կայացած խոր­հր­­դակ­ցության թիվ Վ/06-2021 արձանագրության 2-րդ կետը, որի համաձայն բյուջետային գլխա­­­­­­վոր կարգադրիչների ղեկավարներին հանձնարարվել էր վերանայել 2022-2023 թվա­կա­ն­ների բյուջետային ծախսերը և որպես ելակետ սահմանել 2021 թվականի հաստատված պետական բյուջեի ընթացիկ ծախսերի գծով նվազեցման 6.3 տոկոս և 1.2 տոկոս գոր­ծա­կից­ները՝ առաջարկում ենք ռազմավարությամբ նախատեսված գործողությունների իրականաց­ման նպատակով նախատեսված միջոցները նույնպես համապատասխանեցնել հանձնա­րա­րա­­կանի պահանջներին՝ հետագայում նշված գործողությունների չկատարման ռիսկերից խուսա­­­փելու և առկա ռիսկերը մեղմելու նպատակով։ | Հարկ է նշել, որ ռազմավարական ծրագրի և միջնաժամկետ ծախսերի ծրագրի միջև ֆինանսական միջոցների տարբերությունը պայմանավորված է աշխատանքների իրականացման և ներկայացման ժամանակային գործոնով, որոնք վերջնականապես կհստակեցվեն և կհամապատասխանեցվեն այդ նախագծերի հետագա քննարկումների ժամանակ:  Հարկ է նշել, որ ռազմավարական ծրագրում ներկայացված գործողությունները սահմանվել են՝ ելնելով առկա խնդիրներից, դրանք կարևոր են՝ հարկային ու մաքսային վարչարարության պարզեցման, տնտեսավարող սուբյեկտների վարչարարական բեռի նվազեցման, վարչարարության արդյունավետության բարձրացման տեսանկյունից: Միաժամանակ, ռազմավարական ծրագրում ներառված գործողությունների մոտավոր ֆինանսական գնահատականները կազմվել են՝ հաշվի առնելով համանման համակարգերի, ծրագրային ապահովումների, ծառայությունների ու ապրանքների միջին շուկայական արժեքները կամ աշխատանքների վարձատրության միջին մեծությունները: Գործողությունների շրջանակներում ակնկալվող անհրաժեշտ արդյունքներն ապահովելու, ՊԵԿ կողմից ներկայացվող պահանջներին ու խնդիրներին համապատասխանող, արդյունավետ համակարգեր ստանալու համար պահանջվող ֆինանսական միջոցները վերջնական կարող են ճշգրտվել՝ համապատասխան մրցույթի հայտարարումից ու կապալառուի ընտրությունից հետո:  Միաժամանակ, անհրաժեշտ է նշել, որ ռազմավարական ծրագրի գործողությունների գերակշիռ մասի գծով ծախսերը դասակարգվում են որպես կապիտալ բնույթի ծախսեր, այլ ոչ թե ընթացիկ, ուստի անհրաժեշտ է հաշվի առնել այդ հանգամանքը ՀՀ վարչապետի մոտ 29.01.2021թ. կայացած խորհրդակցության թիվ Վ/06-2021 հանձնարարականով տրված՝ ընթացիկ ծախսերի նվազեցման պահանջների կատարումը գնահատելիս:  Ինչ վերաբերում է պետական ֆինանսական միջոցների սղությամբ պայմանավորված՝ ռազմավարական ծրագիրը չկատարելու ռիսկերին, հարկ է նշել, որ այդ ռիսկերը նույնպես նախատեսված են ռազմավարական ծրագրում և որպես դրանց նվազեցման ուղղություններ են դիտարկվում դոնոր/գործընկեր կազմակերպությունների հետ համագործակցության ծրագրերով ֆինանսական միջոցների ներգրավումը, հասանելի ռեսուրսների հատկացումը տվյալ ժամանակահատվածում առավել հրատապ ու առավել մեծ արդյունքներ ապահովող գործողությունների կատարմանը, անհրաժեշտության դեպքում՝ նաև առանձին գործողությունների կատարման ժամկետների վերանայումը: | |
| 1. Հաշվի առնելով այն հանգամանքը, որ ՀՀ կառավարության 2019 թվականի նոյեմ­բերի 28-ի թիվ 1716-Լ որոշմամբ հաստատված՝ «Պետական ֆինանսների կառավարման համա­­կարգի 2019-2023 թվականների բարեփոխումների» ռազմավարության և գործո­ղու­թյուն­­ների ծրագրի 4-րդ բաղադրիչի 13․1-ին և 14․1-ին միջոցառումների իրականացման պատաս­­­խանատուն հանդիսանում է ՀՀ պետական եկամուտների կոմիտեն՝ առաջարկում ենք դիտարկել նաև Նախագծում հիշյալ միջոցառումների և դրանց իրականացմանն ուղղված գործողությունների ներառման նպա­տակահարմարության հարցը։ | Հարկ է նշել որ 13.1 միջոցառումն արդիական չէ, քանի որ բյուջեից վերադարձված գումարների վերաբերյալ տվյալների հրապարակումն արդեն իսկ իրականացվում է ամսական պարբերականությամբ (միջոցառմամբ նախատեսվում է եռամսյակային պարբերականությամբ), իսկ 14.1 միջոցառման շրջանակներում նախատեսված աշխատանքները (3-րդ անձանցից տեղեկությունների ստացման և վերլուծության մեխանիզմների կատարելագործում) ներառված են ռազմավարական ծրագրի մի շարք գործողություններում (օրինակ՝ 1.1.4, 1.1.7, 1.1.11 գործողություններ): | |
| 1. Նախագծով փոփոխվող Ծրագրի 5.2.1-ին գործողությամբ նկարագրված է ՀՀ պետա­կան եկամուտների կոմի­տեի «Ուսում­­նական կենտրոն» ՊՈԱԿ-ի արդիականացման և վերա­իմաս­­տավորման ուղղու­թյամբ միջոցառումների իրականացման եղանակը: Այդ ՊՈԱԿ-ը կազ­մա­կերպում է վերա­պատ­­րաստ­ման դասընթացներ՝ ՀՀ հարկային և մաքսային մար­մին­­ների ծառա­յողների համար։ Մեր դիտարկմամբ պետական կառավարման համակարգի մարմին­ների կազմում առան­ձին ուսում­նական հաստատություն ունենալու անհրաժեշ­տու­թյունը չի բխում ՀՀ Կառա­վա­րության ծախսային քաղաքականության արդյունավետության բարձրաց­ման տեսան­կյու­նից հանրային ֆինանսների նպատակային, խնայողաբար և ադյու­նա­վետ օգտա­գործման տես­լականից, քանի որ նմանատիպ հաստատությունների կողմից մա­տուցվող կրթական բնույթի ծառա­յու­թյուն­ները ավանդաբար շուկայական այլընտրանքի համե­մա­տու­թյամբ ցածր արդյունա­վե­տու­թյուն (գին/որակ հարաբերություն) ունեն: Հետևա­բար, ևս մեկ անգամ առա­ջարկում ենք քննար­­կել ՊՈԱԿ-ի լուծարման և վերա­պատ­րաստ­ման ծառա­յու­թյունը համա­պա­տաս­խան ԲՈՒՀ-երի կամ մասնագիտական որևէ այլ կազ­մա­կե­­րու­թյան միջո­ցով իրա­կա­նացնելու հնա­րա­­վորությունը և նպատակահարմարությունը:   Նույնը վերաբերում է նաև Նախագծով փոփոխվող Ծրագրի 5.2.3-րդ գործողությամբ սահ­մանված՝ ՀՀ պետա­կան եկամուտների կոմիտեի կինո­լո­գիա­կան կենտրոնի ծառայողա­կան կարողությունների կատա­րելագործմանն ու Նախագծով փոփոխվող Ծրագրի 3․2․1.-ին գոր­ծողությամբ նախատեսված հարկային և մաք­սային հսկողության շրջանակներում փոր­ձա­­քննու­թյուն­ներ իրականացնելու նպատակով փոր­ձագիտական լաբո­րա­տորիաների ստեղծ­­մանը: Կարծում ենք, որ այս հարցերը նույնպես պետք է դիտարկել վերը նկա­րա­գրված տրա­մա­բա­նու­թյան շրջանակում՝ նշված կենտրոնի գոր­­ծո­ղու­թյունը պետք է դադա­րեց­նել և քննար­կել դրա կողմից մատուցվող, ինչպես նաև վերո­նշյալ նպա­տակով փոր­ձա­գիտա­կան ծառա­յու­թյուն­ները մրցակ­ցային կարգով մաս­նա­գի­տաց­ված կազ­մակերպու­թյուն­ներից ձեռք բերելու նպա­­տա­կա­հար­մարությունը: | *Ծրագրի 5.2.1 գործողության վերաբերյալ.*  ՀՀ ՊԵԿ ծառայողների պարբերաբար արդյունավետ վերապատրաստման ծրագրեր իրականացնելու, մասնագիտական կարողություններն ու իրազեկվածության մակարդակը բարձրացնելու նպատակով կարևորվում է ՀՀ ՊԵԿ Ուսումնական կենտրոնի գործունեությունը: Հայաստանում գործող ոչ մի ԲՈՒՀ չի կարող իրականացնել ուսումնական կենտրոնի գործառույթները, ինչը պայմանավորված է այն հանգամանքով, որ ՀՀ ՊԵԿ Ուսումնական կենտրոնը չի հանդիսանում բարձրագույն կրթություն մատուցող կառույց, այլ անհրաժեշտ, գործառույթների արդյունավետ իրականացմանն ուղղված մասնագիտական վերապատրաստման ծրագրեր է իրականացնում ՀՀ ՊԵԿ աշխատակիցների համար:  Ուսումնական գործընթացը բարձր մակարդակով կազմակերպելու համար ՀՀ ՊԵԿ Ուսումնական կենտրոնում առկա են ուսումնական 6 լսարաններ՝ հագեցած անհրաժեշտ գույքով և տեխնիկայով, մասնավորապես՝ 4 լսարաններում առկա են պրոյեկտորներ (որոնցից 2-ը ինտերակտիվ պրոյեկտորներ են), 1 լսարան կահավորված է մաքսային հսկողության իրականացման ուսուցման սարքավորումներով, 4 լսարանում առկա են ընդհանուր թվով շուրջ 80 համակարգիչներ, որոնք օգտոգործվում են թե ուսումական գործընթացների, թե համակարգչային եղանակով թեստավորումների համար: Հարկ է նշել, որ Հայաստանում գործող ոչ մի ԲՈՒՀ հագեցված չէ նույնատիպ մասնագիտական լսարաններով:  Հարկային և մաքսային ծառայողների ուսումնական և վերապատրաստման դասընթացները նպատակահարմար է կազմակերպել ՀՀ ՊԵԿ համակարգի աշխատակիցների կողմից, կանխելու համար ծառայողական օգտագործման տեղեկատվության արտահոսքը, քանի որ վերապատրաստման և ուսումնական դասընթացների մեծ մասը պարունակում են ծառայողական գաղտնիք: Դրանք, մասնավորապես, առնչվում են մաքսանենգության դեմ պայքարին, մաքսային հսկողության հատուկ սարքավորումների օգտագործմանը, օպերատիվ հետախուզական գործառույթներին, հարկ վճարողներին վերաբերող տվյալների էլեկտրոնային բազային և այլն: Հարկ է նշել նաև, որ հարկային և մաքսային ծառայողների վերապատրաստման ծրագրերից բացի ուսումնական կենտրոնը, օրենսդրական փոփոխությունների իրազեկման շրջանակներում, կազմակերպում է դասընթացներ նաև հարկ վճարողների համար:  Վերը նշված հիմնավորմամբ ուսումնական կենտրոնի կողմից մատուցվող ծառայությունները մասնավորին պատվիրակելը, մեր կարծիքով, կլինի առավել ծախսատար՝ շուկային դիմելու դեպքում այդ ծառայությունների արժեքներն առավել բարձր կլինեն, և կհանգեցնի դասընթացների օգտավետության նվազմանը:  *Ծրագրի 5.2.3 գործողության վերաբերյալ.*  ՀՀ ՊԵԿ մաքսանեգնության դեմ պայքարի վարչության շնագիտական բաժնի /կենտրոն/ կողմից մատուցվող ծառայությունները մրցակցային կարգով մասնագիտացված կազմակերպություններից ձեռք բերելը հնարավոր չէ` հաշվի առնելով այն հանգամանքը, որ Հայաստանի Հանրապետությունում բացակայում է նմանատիպ ծառայություններ մատուցող որևէ կազմակերպություն: Ավելին՝ երբեմն Մաքսանեգնության դեմ պայքարի վարչությանն են դիմում Ազգային անվտանգության ծառայությունը և Ոստիկանության կազմակերպված հանցավորության դեմ պայքարի վարչության թմրամիջոցների անօրինական շրջանառության դեմ պայքարի վարչությունը` հայցելով Մաքսանեգնության դեմ պայքարի վարչության շնագիտական բաժնի շնագետների և ծառայողական շների մասնակցության ապահովումը քրեական դատավարության օրենսգրքով սահմանված խուզարկություններին, ինչպես նաև ստացված օպերատիվ տեղեկությունների հիման վրա ՀՀ պետական սահմանը հատող անձանց և տրանսպորտային միջոցների նկատմամբ հսկողության իրականացման գործողություններին, քանի որ նշված գերատեսչությունների կազմում առկա ծառայողական շները անհրաժեշտ վարժեցում չեն անցել թմրամիջոցների և հոգեմետ նյութերի հայտնաբերման ուղղությամբ:  Մաքսանենգության դեմ պայքարի վարչության կողմից նախաձեռնվել է, որ Շնագիտական կենտրոնի աշխատակիցներից և ծառայողական շներից մշտապես հերթապահություն իրականացնեն «Ագարակ» պետական սահմանի անցման կետում, քանի որ Իրանի Իսլամական Հանրապետության հետ սահմանը մշտապես հանդիսանում է ռիսկային գոտի Հայաստանի Հանրապետություն թմրամիջոցների անօրինական ներմուծման, ինչպես նաև Հայաստանի տարածքով դրանց տարանցիկ փոխադրման տեսանկյունից, ինչը հանդիսանում է պետության ազգային անվտանգությանը սպառնացող վտանգ: Սահմանային անցակետերում շուրջօրյա կինոլոգիական ծառայության ապա­հովումն ընդգրկվել է ինչպես ՀՀ ՊԵԿ 2020-2024 թվականների, այպես նաև 2021-2025 թվականների զարգացման և վարչարարության բարելավման ռազմավարական ծրագրում:  Հատկանշական է նաև, որ մաքսանենգների կողմից ամբողջ աշխարհում սկսվել են օգտագործվել թմրամիջոցների՝ մաքսային հսկողությունից թաքցման այնպիսի եղանակներ, որոնց դեպքում թմրամիջոցները հաճախ հնարավոր է լինում հայտնաբերել միայն ծառայողական շների օգնությամբ, և նշված դեպքերում նույնիսկ տեխնիկական միջոցների, այդ թվում՝ ռենտգեն սարքավորումների միջոցով հնարավոր չի լինում բացահայտել ապօրինի խմբաքանակների տեղափոխումը:  Համաշխարհային մաքսային կազմակերպության Կիոտոյի վերանայված կոնվենցիայի 6-րդ գլխի ուղեցույցում նույնպես կարևորվում է մաքսային մարմինների կողմից հատուկ վարժեցված շների օգտագործումը թմրամիջոցների, պայթուցիկ նյութերի, զենքի և այլ ապրանքների հայտնաբերման գործում՝ որպես հսկողության ոչ ինտրուզիվ ձև:  Հաշվի առնելով վերոգրյալը՝ գտնում ենք, որ ՀՀ մաքսային ծառայության կազմում կինոլոգիական կենտրոնի գործունեության դադարեցումը կհանդիսանա հետ քայլ ՀՀ մաքսային մարմինների զարգացման տեսանկյունից, ինչպես նաև կարող է խթանել ՀՀ պետական սահմանով թմրամիջոցների ապօրինի տեղափոխումը:  *Ծրագրի 3.2.1 գործողության վերաբերյալ.*  Հարկային և մաքսային հսկողության շրջանակներում փորձաքննություններ իրա­կա­նաց­նելու նպատակով փորձագիտական լաբորատորիաներ ստեղծելու միջոցառումն անհրաժեշտ է այն հիմնավորմամբ, որ սեփական փորձագիտական լաբորատորիաներ ունեն բոլոր առաջավոր պետությունների մաքսային մարմինները, որը հնարավորություն է տալիս զգալիորեն կրճատել փորձաաքննության համար պահանջվող ժամանակը, բարձրացնել իրականացովող փարձաքննության աշխատանքների որակը, իրականացնել մի շարք նեղ մասնագիտական փորձաքննություններ, որը պահանջվում է, օրինակ, ապրանքների դասակարգման կամ ոչ սակագնային կարգավորման ժամանակ, և որի մասով այլ փորձագիտական կենտրոններ հնարավոր է չտիրապետեն նեղ մասնագիտական հմտությունների: | |
| 1. Նախագծով ներկայացվել են բազմաթիվ գործողություններ, և յուրա­քանչ­յուր գոր­ծո­ղու­թյան իրականացումը ՀՀ պետական եկամուտների կոմիտեի կողմից կարևոր­վում է վեր­ջի­նիս գործառույթների իրականացման արդյունավետության բարձրացման առումով: Այս առու­­­մով, հայտ­նում ենք, որ ներկայացված գործողություններից յուրաքանչյուրը կարող է այս կամ այն ձևով նպաս­տել ՀՀ պետական եկամուտների կոմիտեի գործառույթների իրա­կա­­նաց­­ման արդյունավե­տու­թյան բարձրացմանը, սակայն գտնում ենք, որ նախ, անհրա­ժեշտ է գնա­­հա­տել յուրա­քանչ­յուր գործողության իրականացման համար ծախս­վող ռեսուրս­ները, այդ թվում՝ պետա­կան բյու­ջեից կատարվող ծախսերը, որոնք, ըստ Նախա­գծի, 2021-2025 թվա­­կան­ներին կազմելու են մոտ 20.799 մլրդ. դրամ և այդ գործողության հնա­­րա­վոր դրա­կան ազդե­ցությունը ՀՀ պետա­կան եկա­մուտ­ների կոմիտեի առջև դրված խնդիր­ների լուծ­ման տեսանկ­յունից:   Այս առումով, հայտնում ենք, որ Նախագծով փոփոխվող Ծրագրի՝   1. 1.1.21-րդ գործողությամբ առաջարկվում է ներդնել ֆիզիկական անձանց համար էլեկտ­րոնային ծառայությունների նոր հարթակ, որը հնարավորություն կընձեռի ֆիզիկական անձ հանդիսացող բոլոր քաղաքացիներին ցանկացած պահի տեղեկություն ստանալ իր անձ­նա­­­­­կան հաշվի քարտի տվյալների մասին, ձևավորել քաղվածք, հիպոտեկային վարկի սպա­­սարկ­­ման համար վճարվող տոկոսների գումարների վերադարձի նպատակով ներ­կա­յաց­նել դիմում­­ներ, ուսման վարձավճարի փոխհատուցման նպատակով ներկայացնել դիմում­­ներ, ներ­կայացնել այլ դիմումներ, հաշվարկներ և այլ փաստաթղթեր, դիտել այլ տեղե­­կություններ: *Նշյալ գործողության համար պահանջվելու է 300 մլն. դրամ*, 2. 1.1.22-րդ գործողությամբ առաջարկվում է ստեղծել ֆիզիկական անձանց համար էլեկտ­րոնային ծառայությունների բջջային հավելված, որը հնարավորություն կընձեռի ֆիզի­կա­կան անձ հանդիսացող բոլոր քաղաքացիներին ցանկացած պահի տեղեկություն ստանալ իրենց անձ­նա­կան հաշվի քարտի տվյալների մասին, ձևավորել քաղվածք, ստանալ ծանու­ցում­ներ, հիպոտեկային վարկի սպասարկման համար վճարվող տոկոսների գումարների վերա­­դարձի նպատակով ներկայացնել դիմումներ, ուսման վարձավճարի փոխհատուցման նպա­­տակով ներկայացնել դիմումներ, ներկայացնել այլ դիմումներ, հաշվարկներ և այլ փաս­տա­­թղթեր, դիտել իրենց գույքի վերաբերյալ տեղեկատվությունը և այլ տեղեկություններ: Նշված բջջային հավել­­վածը թույլ կտա ֆիզիկական անձին նաև համա­կարգչին հասա­նե­լիու­թյուն չունենալու պարա­գայում կատարել պարտավո­րություն­ների դիմաց վճարումներ և *որի ստեղծ­ման համար պահանջվելու է 200 մլն. դրամ*, 3. 1.1.24-րդ գործողությամբ առաջարկվում է ստեղծել հավելված, որը հնա­րա­վո­րու­թյուն է տալու դուրս գրել հաշվարկային փաս­տաթղթեր և որի ստեղծման համար պահանջվելու է 200 մլն. դրամ (ի դեպ, գործող ծրագրով նշյալ գործողության համար սահմանված է 50 մլն. դրամ 2021 թվականի համար և 10 մլն. դրամ 2025 թվականի համար, ընդամենը՝ 60 մլն. դրամ, և հարկ է նկատել, որ այդ 60 մլն. դրամի շրջանակնակում գործող ծրագրով նախա­տես­ված է նաև հաշվետվությունների ներ­կա­յաց­ման էլեկտրոնային համակարգերի (file-online) բջջա­յին հավելվածի ներդրումը, *որի համար պահանջվում է 200 մլն. դրամ*), 4. 1.1.25-րդ գործողությամբ առաջարկվում է ներդնել հաշվետվությունների ներ­կա­յաց­ման էլեկտրոնային համակարգերի (file-online) բջջային հավելված, որը հարկ վճարողին հնա­­րա­վորություն կընձեռի հեռախոսի միջոցով լրացնել հաշվարկ/հաշվետվություններ, դիմում­ներ, հայտարարություններ, ստորագրել դրանք էլեկտրոնային mID ստորագրության օգնու­­թյամբ, հանձնել դրանք ՀՀ պետական եկամուտների կոմիտե, անհրաժեշտության դեպ­քում ճշտել փաստա­թղթերը, ինչպես նաև ստեղծել սևագիր տարբերակներ, խմբագրել և *որի ստեղծման համար պահանջվելու է 200 մլն. դրամ*:   Այս առումով, մեր գնա­հատմամբ լրացուցիչ հիմնավորման կարիք ունի վերոնշյալ միջո­ցա­ռումներից յուրաքանչյուրի համար 200 մլն. և ավել դրամ գումար ծախսելու առա­ջար­կու­թյունը, առավել ևս այն պարա­գա­յում, որ, օրինակ, հավելվածների հետագա սպասարկումը նույն­­պես գումար­ներ է պահանջելու և հավելվածն օգտագործելու կարիք ունեցող տնտե­սա­վա­րող սուբ­­­յեկտների և ֆիզիկական անձանց շրջանակը գնա­հատ­ված չէ:  Հաշվի առնելով վերոգրյալը՝ հայտնում ենք, որ նախ՝ անհրաժեշտ է գնահատել և բացահայտել, թե նշյալ գործո­ղու­թյուն­ները որքա­նով կարող են նպաստել ՀՀ պետա­կան եկա­մուտ­ների կոմիտեի խնդիրների լուծ­մանը և որքա­նով է նպատակահարմար առկա ռեսուրսները այդ թվում՝ ֆինանսական ծախ­սել կոն­կրետ այդ գործողություններն իրա­կա­նաց­նելու համար:  Ամփոփելով վերոգրյալը՝ գտնում ենք, որ Նախագիծը վերանայման կարիք ունի: | Հարկ է նշել, որ ռազմավարական ծրագրի գործողությունների հնարավոր դրական ազդեցությունն ի սկզբանե գնահատվում է, որից հետո այդ գնահատման արդյունքներով գործողությունները ներառվում են ռազմավարական ծրագրում, պարզապես հնարավոր չէ բոլոր դեպքերում նյութական արժեքային հստակ գնահատումներ տալ:  Ռազմավարական ծրագրում ներառված բոլոր գործողություններն ուղղված են կոնկրետ, էական խնդիրների լուծմանը: Այդ գործողությունների սահմանման անհրաժեշտությունն ի հայտ է եկել իրականացվող վարչարարության ընթացքում, հարկ վճարողների կարիքների գնահատմամբ, միջազգային պրակտիկայում համանման խնդիրների լուծման համար կիրառված փորձով և այլն: Մասնավորապես, առաջարկությամբ նշված գործողություններն ուղղված են հարկ վճարողների/ֆիզիկական անձանց վարչարարական բեռի և կարգապահական ծախսերի նվազեցմանը, կիրառվող ընթացակարգերի պարզեցմանը, բիզնեսի վարման դյուրացմանը, հետևաբար նաև վերջիններիս գոհունակության և նրանց հետ համագործակցության աճին ու կամավոր կարգապահության բարելավմանը: Վերջինս իր հերթին կնվազեցնի հարկերի հարկադիր գանձման վարչարարական լրացուցիչ ջանքեր, ռեսուրսներ կիրառելու անհրաժեշտությունը: Անհրաժեշտ է հաշվի առնել նաև, որ այդ գործողությունները «լծակային» միջոցառումներ են, որոնք ունեն օժանդակ նշանակություն և, խթանելով բարենպաստ միջավայրի ձևավորմանն ու կարգապահության բարձրացմանը, հանգեցնում են եկամուտների կայուն աճի, հետևաբար անհրաժեշտ է գնահատել դրանց ոչ թե անմիջական, այլ վերջնական արդյունքները, որոնք արտացոլված են գործողությունների ակնկալվող արդյունքներում և չափելի ցուցանիշներում: | |
| 3. ՀՀ բարձր տեխնոլոգիական արդյունաբերության նախարարություն | | 08.06.2021թ. |
| 01/10.1/3424-2021 |
| «Հայաստանի Հանրապետության կառավարության 2019 թվականի դեկտեմբերի 12-ի N1830-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ բարձր տեխնոլոգիական արդյունաբերության նախարարության դիտարկումները․   * Առաջարկում ենք հակիրճ նկարագրությամբ ներկայացնել Մոնիտորինգային կենտրոնի կողմից կենտրոնացված և ընդլայնված վերլուծությունները ի՞նչ ծրագրային և տեխնիկական միջոցներով են իրականացվում, ինչպես նաև Ռիսկերի գնահատման համակարգում արդյո՞ք կիրառվում են արհեստական բանականության և մեքենայական ուսուցման ալգորիթմներով հագեցած բիզնես վերլուծական ծրագրային գործիքներ, | Հարկ է նշել, որ ՀՀ ՊԵԿ ռազմավարական ծրագրի ներածական բաժնում, ի լրումն Մոնիթորինգային կենտրոնի, ներկայացվում է հակիրճ տեղեկատվություն՝ ՊԵԿ-ում ներդրված էլեկտոնային կառավարման համակարգերի (ընթացակարգերի ավտոմատացման) վերաբերյալ: Մասնավորապես, ներկայացվում է տեղեկատվություն՝ ներդրված համակարգերի միջոցով իրականացվող հսկողական ու վերլուծական աշխատանքների վերաբերյալ, իսկ այդ համակարգերի ծրագրային ապահովումների ու տեխնիկական լուծումների վերաբերյալ տեղեկատվությունը ռազմավարական ծրագրում չի ներկայացվում՝ այն լրացուցիչ չծանրաբեռնելու նպատակով:  Հարկ է նշել նաև, որ վերը նշված համակարգերի մշակման ու գործարկման համար կիրառվել են տարբեր ծրագրային ու տեխնիկական լուծումներ, որոնց մի մասը հիմնված է արհեստական բանականության և մեքենայական ուսուցման տարրերի վրա: Բացի նշվածից՝ ռազմավարական ծրագրով նախատեսված՝ էլեկտրոնային կառավարման համակարգերի կատարելագործման շրջանակներում նախատեսվում է ընդլայնել վերլուծական ու հսկողական աշխատանքները՝ արհեստական բանականության և մեքենայական ուսուցման ալգորիթմների հիման վրա: | |
| * Էլեկտրոնային դարանի ստեղծման համատեքստում նախատեսել և ներկայացնել առկա փաստաթղթերի արխիվացման եղանակը և կիրառվող ծրագրային միջոցները, | Հարկ է նշել, որ ներկայումս ՊԵԿ-ում առկա չէ հարկ վճարողներին (ինչպես նաև արտաքին տնտեսական գործունեություն իրականացնողներին) վերաբերող փաստաթղթերի էլեկտրոնային դարանի ծրագրային ապահովումը, վերջինս նախատեսվում է ներդնել առաջիկայում՝ ռազմավարական ծրագրի շրջանակներում: Միաժամանակ, ռազմավարական ծրագրում ներկայացված են հարկային ու մաքսային վարչարարության բարելավմանը, կիրառվող ընթացակարգերի ու գործընթացների կատարելագործմանն ուղղված մի շարք գործողություններ, որոնք նախատեսվում է իրականացնել ծրագրային ապահովումների ներդրմամբ: Այդ ծրագրային ապահովումների մանրամասն նկարագիրը՝ ծրագրավորման գործիքները, եղանակները և այլն, կներկայացվեն վերջիններիս տեխնիկական առաջադրանքներում. ռազմավարական ծրագիրը չծանրաբեռնելու նպատակով նախատեսվող գործողությունների իրականացման տեխնիկական լուծումների վերաբերյալ տեղեկատվությունը ծրագրում չի ներկայացվում: | |
| * ՊԵԿ տեղեկատվական բազայում նախատեսվող տվյալների համալրման փոփոխությունները իրականացնելիս հաշվի առնել տնտեսվարող սուբյեկտների նույնականացման դեպքում առաջացող ռիսկային և զգայուն տեղեկատվությամբ պայմանավորված վտանգները, ինչպես նաև այդ տվյալները բաց կամ ուղիղ հասանելիությամբ պաշտոնական կայքում տեղադրելու հետ կապված ռիսկերը, | Ընդունվել է ի գիտություն։ | |
| * «1.1.4. Այլ պետական մարմինների հետ տեղեկատվության փոխանակում» կետի իրականացման ժամանակ անհրաժեշտ է սահմանել գերատեսչություններում հարկման համար կարևոր նշանակության տեղեկատվությունների ընտրման չափանիշներ, ինչպես նաև տեղեկատվության փոխանակումը իրականացնել «Պետական և տեղական ինքնակառավարման մարմինների կողմից էլեկտրոնային ծառայությունների մատուցման կամ գործողությունների կատարման համար օգտագործվող էլեկտրոնային համակարգերի անվտանգության, փոխգործելիության և տեխնիկական ընդհանուր պահանջները սահմանելու մասին» ՀՀ Կառավարության 31.08.2015 թվականի թիվ 1093-Ն որոշման փոխգործելիության դրույթներին և «Էլեկտրոնային տեղեկատվական համակարգի միջոցով անձնական տվյալների փոխանցման կարգը հաստատելու և Հայաստանի Հանրապետության կառավարության 2017 թվականի փետրվարի 16-ի թիվ 192-ն որոշումն ուժը կորցրած ճանաչելու մասին» ՀՀ Կառավարության 19.12.2019 թ․ 1849-Ն որոշման էլեկտրոնային համակարգերում անձնական տվյալների փոխանցման կարգին համապատասխան, | Ընդունվել է ի գիտություն: Գործողության շրջանակներում նախատեսված աշխատանքները՝ ծրագրային ապահովման ներդրմամբ տեղեկությունների հասանելիության ապահովումը, այդ տեղեկությունների ընտրությունը, կկատարվի ՀՀ հարկային օրենսգրքի 350-րդ հոդվածով (հարկային հսկողության ընթացքում օգտագործվող տեղեկությունները), ինչպես նաև տեղեկատվության փոխանակման վերաբերյալ ՀՀ օրենսդրությամբ սահմանված պահանջներին համապատասխան: | |
| * Առաջարկում ենք Հավելված 1-ի գործողությունների նկարագրության ակնկալվող արդյունքները ներկայացնել ավելի բովանդակային նախատեսվող աշխատանքների և դրանց արդյունքների մասով: | Հարկ է նշել, որ գործողությունների ակնկալվող արդյունքները ներկայացված են նախագծի Հավելված 1-ի զարգացման ռազմավարական նպատակների ուղղությամբ նախատեսված գործողությունների «Ակնկալվող արդյունքներ» բաժնում, ինչպես նաև Հավելված 2-ում հակիրճ բովանդակությամբ ներկայացված են յուրաքանչյուր գործողության կատարմամբ ակնկալվող արդյունքները: Միաժամանակ, գործողությունների ուղղությամբ նախատեսվող աշխատանքները (որոնք արտացոլում են նաև այդ գործողությունների արդյունքները) ներկայացված են նախագծի՝ ռազմավարական ծրագրից բխող գործողությունների կատարումն ապահովող միջոցառումների շրջանակներում (Հավելված 3): | |
| * Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրից բխող գործողությունների և դրանց կատարումն ապահովող միջոցառումների ցանկերում առաջարկում ենք նախատեսել գործողությունների ֆինանսավորման աղբյուրները և համակատարողներին առանձին սյուներով նշել: | Հարկ է նշել, որ Նախագծի Հավելված 2-ում ներկայացված գործողությունների ֆինանսավորման աղբյուրները ՀՀ պետական բյուջեն և դրամաշնորհներն են։ Ռազմավարական ծրագրում դրամաշնորհների միջոցով իրականացվելիք գործողությունների համար որպես ֆինանսավորման աղբյուր նշված են դրամաշնորհները, միջազգային կազմակերպությունների հետ համագործակցության ծրագրերը, իսկ նշում չունեցող գործողությունների ֆինանսավորման աղբյուրը ՀՀ պետական բյուջեն է։  Միաժամանակ, ռազմավարական ծրագրի համակատարողների մասով հարկ է նշել, որ Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրով նախատեսված գործողությունների կատարման պատասխանատուն ՀՀ պետական եկամուտների կոմիտեն է: Նախատեսվում է, որ ռազմավարական ծրագրով սահմանված որոշ գործողությունների կատարման շրջանակներում ՊԵԿ-ը կհամագործակցի այլ մարմինների հետ, որոնք համակատարող չեն համարվում: | |
| 4. ՀՀ տարածքային կառավարման և ենթակառուցվածքների նախարարություն | | 09.06.2021թ. |
| ՍՊ/34/14537-2021 |
| 1. Առաջարկություններ և դիտողություններ չկան: | Ընդունվել է: | |
| 5. ՀՀ կենտրոնական բանկ | | 16.06.2021թ. |
| 15.1-07/00045-21 |
| 1. Դիտողություններ չկան: | Ընդունվել է: | |
| 2. Միևնույն ժամանակ առաջարկում ենք վերը նշված որոշմամբ հաստատվող հավելվածի 1.1.12 կետով նշված «Էլեկտրոնային վճարումների համակարգեր» անվանումը վերանվանել՝ հնարավորինս խուսափելու վճարահաշվարկային համակարգերի համար օգտագործվող տերմինների կրկնությունից։ | Հարկ է նշել, որ նշված գործողության բովանդակության մեջ մանրամասն ներկայացված է, թե համակարգն ինչ է իրենից ենթադրում, ուստի, կարծում ենք՝ շփոթության կամ տերմինների կրկնության խնդիր չի առաջանում: | |
| 6. ՀՀ արդարադատության նախարարություն | | 30.06.2021թ. |
| 01/27.0.01/18926-2021 |
| 1. «Հայաստանի Հանրապետության կառավարության 2019 թվականի դեկտեմբերի 12-ի N 1830-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծով (այսուհետ՝ Նախագիծ) նախատեսվում է փոփոխություն կատարել Հայաստանի Հանրապետության կառավարության 2019 թվականի դեկտեմբերի 12-ի N 1830-Լ որոշման մեջ: Մասնավորապես՝ Նախագծի 1-ին կետի 1-ին ենթակետով նախատեսվում է հաստատել Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագիրը, իսկ 2-3-րդ ենթակետերով՝ համապատասխանաբար Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրից բխող գործողությունների ցանկը և Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրից բխող գործողությունների կատարումն ապահովող միջոցառումների ցանկը: Հաշվի առնելով վերոգրյալը՝ առաջարկում ենք ուժը կորցրած ճանաչել Հայաստանի Հանրապետության կառավարության 2019 թվականի դեկտեմբերի 12-ի N 1830-Լ որոշումը և ընդունել նոր իրավական ակտ՝ դրա վերնագիրն ու բովանդակությունը համապատասխանեցնելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջներին, քանի որ Նախագծով առաջարկվող ներկայիս խմբագրության պարագայում Նախագծի վերնագիրն ու բովանդակությունը չեն համապատասխանում միմյանց: | Ընդունվել է մասնակի: Որոշման վերնագիրն ու բովանդակությունը համապատասխանեցվել են Նորմատիվ իրավական ակտերի մասին օրենքի 12-րդ հոդվածի 1-ին մասի պահանջներին՝ առանց ՀՀ կառավարության 12.12.2019թ. N 1830-Լ որոշումն ուժը կորցրած ճանաչելու: | |
| 2. Նախագծի 1-ին ենթակետով շարադրվող 1-ին կետի 1-ին ենթակետով հաստատվող Հավելված 1-ի (այսուհետ՝ Հավելված) 1.1.9-րդ կետում «2011թ.» բառերն անհրաժեշտ է փոխարինել «2011 թվականի», 2.1.10-րդ կետում՝ «1997թ.» բառերը՝ «1997 թվականի», իսկ «3.1.3-րդ կետում «2015թ.» բառերը «2015 թվականի» բառերով: | Ընդունվել է։ Նախագծի հավելված 1-ում` նշված կետերում, կատարվել են համապատասխան փոփոխություններ։ | |
| 3. Հավելվածի 1.1.11-րդ կետում անհրաժեշտ է հստակեցնել, թե ՀՀ կառավարության որ որոշումներով են սահմանված լիազոր մարմինների կողմից տեղեկատվության փոխանակումն իրականացնելու ընթացակարգերը: | Ընդունվել է։ Նախագծի հավելված 1-ի 1.1.11 գործողության «Նկարագրություն» բաժնում նշվել է, որ լիազոր մարմինների կողմից տեղեկատվության փոխանակումն իրականացվում է ՀՀ կառավարության 29.11.1997թ. N 547, 05.10.2017թ․ N1272-Ն և N 1292-Ն որոշումներով սահմանված ընթացակարգերով։ | |
| 4. Հավելվածի 2.1.4-րդ կետում վկայակոչված անհատական իրավական ակտի կրճատ անվանումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի պահանջներին: | Ընդունվել է։ Նախագծի հավելվածի 1-ի 2.1.4-րդ կետում «ԱՀԿ «Առևտրի դյուրացումը» համաձայնագրի» բառերը փոխարինվել են «2017 թվականի մարտի 22-ին Հայաստանի Հանրապետության կողմից վավարեցված Առևտրի դյուրացման մասին համաձայնագրի» բառերով։ | |
| 5. Նախագծի 1-ին կետի 2-3-րդ ենթակետերով նախատեսվում է հաստատել Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրից բխող գործողությունների ցանկը և Հայաստանի Հանրապետության պետական եկամուտների կոմիտեի զարգացման և վարչարարության բարելավման ռազմավարական ծրագրից բխող գործողությունների կատարումն ապահովող միջոցառումների ցանկը: Այս առումով գտնում ենք, որ գործողությունների կատարումն ապահովող միջոցառումների ցանկից բացի նաև գործողությունների ցանկի նախատեսումն ունի պարզաբանման կարիք՝ նկատի ունենալով այն հանգամանքը, որ գործողությունների կատարումն ապահովող միջոցառումերի ցանկում արդեն իսկ նախատեսված են համապատասխան գործողությունները: Բացի այդ, հարկ է նշել, որ հիշյալ ցանկերը առանձին նախատեսելու դեպքում դրանցով նախատեսվող «Գործողություն» սյունակում նշված կարգավորումներն ամբողջությամբ պետք է համընկնեն, սակայն Նախագծի Հավելված 2-ում և 3-ում դրանք տարբերվում են, ուստի գտնում ենք, որ Նախագծի 1-ին կետի 2-3-րդ ենթակետերով նախատեսվող հավելվածների դրույթներն անհրաժեշտ է վերանայել: | Ընդունվել է: Նախագծում կատարվել է փոփոխություն, որի համաձայն Հավելված 1-ով հաստատվում է ՀՀ ՊԵԿ զարգացման և վարչարարության բարելավման ռազմավարությունը, իսկ Հավելված 2-ով՝ ՀՀ ՊԵԿ զարգացման և վարչարարության բարելավման ռազմավարությունից բխող միջոցառումների ծրագիրը, որտեղ ներկայացված են ռազմավարության իրագործմանն ուղղված միջոցառումները, դրանց կատարմամբ ակնկալվող արդյունքները, չափելի ցուցանիշները, դրանց թույլատրելի շեղումները, կատարման վերջնաժամկետները, ըստ տարիների՝ ֆինանսական գնահատականները, միջոցառումներից բխող գործողությունները: | |
| 6. Նախագծի 1-ին կետի 2-րդ ենթակետով հաստատվող Հավելված 2-ի «Գործողություն» սյունակում նշված մի շարք կարգավորումներ ունեն վերանայման կարիք, քանի որ հիշյալ հավելվածի 1.1.1,1.1.2.1.1.3-րդ կետերով նախատեսված են կարգավորումներ, որոնք չեն ենթադրում որևէ գործողություն: | Ընդունվել է: Նախագծի միջոցառումները խմբագրվել են գործողություն ենթադրող ձևակերպումներով: Միաժամանակ, նախագծում նախկին տարբերակով սահմանված գործողությունները սահմանվում են որպես միջոցառումներ, իսկ միջոցառումները՝ գործողություններ: | |
| 7. Հայաստանի հաշվապահների և աուդիտորների ասոցիացիա | | 14.06.2021թ. |
| Դ/12259-2021 |
| 1. Առաջարկություններ և դիտողություններ չկան: | Ընդունվել է: | |